bg bg bg ru uk fi ru ru ru hbs_cyr bg ru uk bg bg ru ru bg en uk bg ru bg bg bg be bg bg ru ru hbs_cyr bg bg es en bg ru bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg ru bg bg bg bg ru bg bg ru bg bg bg bg cs en bg bg bg bg sv ru ru bg bg be cs bg ru bg bg sv ru bg bg bg be pt en bg bg bg bg bg bg ru ru pt ru bg bg bg be it en bg ru ru it en bg bg bg ru sv ru bg bg bg be sv de bg bg sv ru bg bg bg bg be en de bg pt ru bg bg be sv bg bg bg sv ru bg be en de bg bg bg sv ru bg be sv en bg hbs_lat ru bg bg be pt en bg sv ru bg be hbs_lat bg ru bg bg cs ru bg bg be sv en bg bg pt ru bg bg be cs bg bg bg cs ru bg bg be pt ru bg bg sv ru ru bg bg be pt bg bg bg sv ru bg bg bg bg be sv en bg bg bg bg mk mk bg bg bg bg bg mk ru bg bg bg bg bg ru bg bg bg bg bg bg bg bg bg ru bg ru bg bg bg bg uk bg bg ru ru ru bg bg en bg bg bg bg bg bg bg bg bg bg en bg bg bg bg bg bg bg bg en bg bg bg bg en bg bg bg bg
Затишие пред революция | КАРМИЧНИЯТ КРЪГ
Последно обновяване 25 септември 2022, 00:45
Честит рожден ден НА РОДЕНИТЕ НА 25 СЕПТЕМВРИ!
28 апр. 2013 Светлана Тилкова - Алена От главния редактор 5654  32
23 години след 10 ноември 1989 г., към 31 декември 2012 г. населението в България е 7 282 041 души, или почти колкото сме били през 1946 г.
Раждаемостта критично се свива и през 2012 г. е била също като през 1946 г. Най-бързо се стопява българският етнос. Най-бързо се размножават ромите.
Смъртността в България е най-високата в Европа. Само Литва ни изпреварва. За периода от 1985 г. до 2011 г. населението на България се е стопило с близо милион и шестстотин хиляди души, което е 18-процентно намаляване на българските граждани. Сякаш сме в постоянна изтребваща ни война. А е мирно време.
Средната възраст за раждане на първо дете и сключване на брак е 27 години, като от 1991 г. се наблюдава трайна тенденция за увеличаване на извънбрачните раждания. През 1992 г. те са близо 19%, а през 2012 г. – 58%, при средно за Европа около 30%. Българинът бяга от брака и се нарежда на предпоследно място в ЕС по сключени бракове.
Детската смъртност в България до една година е повече от три пъти по-висока, отколкото в развитите европейски държави.
Населението в трудоспособна възраст намалява независимо от увеличената възрастовата граница за пенсиониране и днес всеки 100 излизащи от трудоспособна възраст се заместват едва от 64 млади хора. Горките бъдещи пенсионери.
800 хиляди българи са регистрирани като инвалиди.
В България всяка година измират 15-20 хиляди души, болни от рак. И по този зловещ показател сме в челото на европейските държави.
Психичното здраве на българина също е нестабилно. 20% от населението са с нервни и депресивни разстройства. Над 70 000 са шизофрениците в България, като половината от тях се лекуват извън болница, а всеки девети човек у нас страда от изменение на личността и говори сам със себе си. За сметка на това повече от 10 нови секти се регистрират годишно в България и към момента официално в страната съществуват повече от 110 религиозни институции.
На пето място сме по дебели хора в Европа, а децата ни на шесто.
Зъбите на българските деца са най-болни в Европа. Падат зъбите на кърмачета, а на 11-месечна възраст вече са с кариеси. В тийнейджърска възраст на децата вече им липсват зъби, което говори за изключително ниска здравна култура, най-вече на родителите.
Българските граждани са най-мръсните хора в цяла Европа и заради ниската хигиена, кучешка тения удря 500 души у нас годишно. Болните в България са повече, отколкото във всички страни на ЕС, взети заедно.
Първи сме в света по деца само­убийци. Всеки втори български ученик между 15 и 19 години в труден момент е обмислял да сложи край на живота си. За последните 10 години повече от 12 000 българи са се самоубили, като 75% от самоубийците са българи, а 14% роми.
Работната ръка в България е най-евтина в целия ЕС. За час българинът получава 3,5 евро. За сравнение в Белгия се плащат 39 евро, а във Франция – 34 евро на час. Но и данъците са ни най-ниските в Европейския съюз. Само 10% – почти като в офшорна зона.
Сега в България безработните наброяват близо 500 000 човека. Половината от тях не умеят нищо и също тъй половината безработни, при това само от записаните в бюрата по труда, изобщо отказват да се трудят, като тяхното число постоянно се увеличава. В същото време българските служители се оказват с ниска квалификация и въпреки че работа има, няма подготвени хора за нея. Според 63% от работодателите на техните служители им липсват професионални умения, а цели 42% са неспособни да мислят и да проявяват творчество, което ги прави неконкурентни на хората със същите професии в ЕС.
930 хиляди българи са с основно образование и по-ниско. Българите са най-неграмотни в ЕС и са на 53-о място в света по този показател – наравно с държави като Тринидад и Тобаго и Тонга.
Според официалните данни 41% от децата до 16 години са неграмотни и също толкова от тях не могат да анализират текст, таблица или графика. Почти 25% от българските ученици са заявили, че за тях четенето е пълна загуба на време. За сметка на това всеки трети ученик се друса, а 300 000 души в България ежедневно употребяват различни наркотици съгласно официалната статистика. Към 2013 г. зависими от дрога вече са по равно мъже спрямо жени.
България е страната на намусените, най-нещастни и отчаяни хора в Европа, които харчат повече, отколкото изкарват, но не се лишават от алкохол, чиято консумация расте всяка година.
Повече от шест милиона българи имат доходи под издръжката на живота и в същото време всеки месец депозитите в банките се увеличават с 300 милиона лева и вече надхвърлят 34 милиарда.
Статистиката е потискаща и логичният въпрос е струва ли си въобще да гласуваме. Който и да е бил на власт след 1989 г., не е могъл или не е искал да спре процеса на обезлюдяване, разболяване, изпростяване и закономерно маргинализиране на редовия български гражданин независимо от неговия етнос. Защо тогава на мен, на всеки от нас, които нямаме интерес да богатеем на политическата ясла, да ни пука кой ще ни управлява, грешка – унищожава?
Категорична съм, че си струва да си пуснем гласа на 12 май, ако искаме да си спестим в началото на 21 век „революция“ уж като Октомврийската. Ако приемем всичките цитирани и официални статистически данни за верни, ами то революционната обстановка у нас е съвсем назряла. Затова и един пресен политик повече от половин година ни втълпява, че е дошло време за промяна на статуквото с кръв и бесилки, че „ще има Октомврийска революция, която сигурно ще се проведе през ноември“. В друга държава може да има успешна революция, но в България такова чудо не се е случвало, а успешно въстание българската история не е записала вече почти 750 години. Виж, всеки преврат в България в новата ни история е бил успешен. Явно някои хора искат да получат властта чрез преврат, замаскиран като революция, само и само да не допуснат явлението Бойко Борисов, нетипично за българската политическа класа и за разлика от премиерите преди него работещ за България, въпреки често неуместния си начин на говорене, отново да спечели властта и да състави само­стоятелно правителство. И независимо че Съдбата дава този шанс на Борисов, ако предизборната кампания на ГЕРБ е коректна и в задкулисието, същата тази Съдба ще му попречи да спечели мнозинството от гласовете. Съставянето на самостоятелно правителство на ГЕРБ след 12 май неизбежно ще доведе до провокирани метежи и истинско народно недоволство, като най-лесният начин да се вдигне народът е двуцифрен скок в цената на тока. Не е дошъл моментът за второ правителство на ГЕРБ или за коалиционно. Служебното върши добра работа!
И като четем статистиката за бързото стопяване и изчезване на нашия народ, мога да посоча още една причина – настоящият герб на България. На пръв поглед една рисунка, но в короната на герба са преплетени 9 кръста (3 от тях невидими). А трябва да е само един на върха на короната като символ на религиозна принадлежност. Дали е направено от незнание или нарочно, нямам представа, но многото кръстове навяват представата за гробище. Някой иска да ни умори и съгласно законите в незримия свят е избрал вярната символика, която въздейства върху всички нас, независимо ние какво мислим по въпроса. Затова и подкрепям искането за свикване на Велико народно събрание, за да променим и герба и от смъртноделец да го направим животохранител.
Иде изборният ден. Гласувайте и ще си спестим опита за преврат, маскиран като революция. А революция и преврат без насилие няма! Спомнете си 2 февруари 1945 г. И да не разбирате какво ви казвам, пак гласувайте, за да не се питате догодина: „Каква я мислехме, каква стана“.
българи, българия, герб, избори 2013, парламентарни избори, революция, самоубийци
Орешарски премиер? С колко ли ще задлъжнее България? Тамплиери се включиха в кампанията на бТВ „Да изчистим България за 1 ден“ (20.04.2013)
Завършила е международни икономически отношения и икономическа журналистика във ВИИ „Карл Маркс - сега УНСС. Дълги години е практикувала професията у нас и в чужбина. Изучава номерология от 1971 година, а астрология от 1977 г. При двумесечния си престой в Япония в източната и в класическата астрология я въвежда японски астролог. В периода 1983-1984 година изучава редовно астрология и психоанализа в САЩ – Ню Йорк, когато за първи път среща своята учителка Линда Гудман. През 1993 Линда Гудман й поставя задачата да продължи изследванията си и да развива науката номерология и по-специално кармичната номерология и кармичната астрология. Алена е автор на 78 книги и повече от 240 хиляди хороскопи. Създател и автор на сп. „Кармичният кръг“ излизащо всеки месец от януари 2001 година. От 26 ноември 1999 година е единствената българка член на Германския съюз на астролозитe - DAV. От 8 август 2006 година е член на Международната астрологична асоциация ISAR , а от 2015 година е член и на Американския астрологичен съюз. На 26 януари 2010 година с решение на Германският астрологичен съюз, е избрана да оглави българският филиал на Германският астрологичен съюз и да бъде негов председател. --- Wiki
ян. 02, 2016 Коментарите са изключени за Хороскоп на България за 2016 година
ное. 03, 2014 Коментарите са изключени за Хороскоп на политиците през месец ноември 2014
сеп. 01, 2022 Коментарите са изключени за Жалкарите около нас
юли 01, 2022 Коментарите са изключени за От траките започва Европа
32 thoughts on “Затишие пред революция”
Vladimir 28.04.2013 at 21:59
Благодаря ти Алена, дано повече хора стигнат до посланията в текстовете ти!
Сега постоянно си мисля за кръстовете изобразени на герба на България, наистина внушават мисли за гробище. Трябва да бъдат премахнати, дори и да не носеха негативен смисъл, от чисто визуално естество.
Дано скоро грешната символика в изображението бъде премахната!
Светлана Тилкова - Алена Post author14.05.2013 at 17:51
Явно не стигнаха и не разбраха казаното от мен. личи си по изборните резултати. Жалко за България!
Екатерина Вълчанова 29.04.2013 at 12:17
Аз също ти благодаря за статията, тръпки ме побиха докато четях.
Всеки отговорен българин трябва да гласува, после да не се сърди на другите…
Светлана Тилкова - Алена Post author14.05.2013 at 17:53
И ти видя какво се случи, нали? Така ми се искаше, без да налагам мнението си, да подскажа на хората, че е без значение за кого гласуват, важното е да отидат и да го сторят.
И както казва Криси, сега на чашка ближат рани, защото отново са сторили нещо, дето не им харесва, но на този етап е необратимо.
irina1000 29.04.2013 at 13:39
И аз благодаря за изчерапателната и много навременна статия. И мен ме побиват тръпки,защото живея на Орлов мост,място,станало емблема на протестите.
Не случайно,преди време Ви бях помолила да напишете материал за бедните и богатите хора. Орлов мост е квартал на контрастите. В рамките дори само на малката кооперация,в която живея могат да се видят мутри,милионери рентиери,с по над 10 имота,и едва свързваши двата края хора. Има немалко милионери и немалко клошари в квартала ни,има и средна класа. Винаги ме е удивлявал факта,че физически живеем врата до врата,и етаж над етаж,но в действителност си живеем в различни светове.
Бедните ми съкооператори нямат телефон,кабелна телевизия,Интернет,за парно да не говорим,и за почивка даже и на нашето Черноморие.А богатите,не излизат от скъпите сладкарници и единствената им грижа е на коя екскурзия да отидат,просто зашото вече не е останало кътче от нашата планета,на което да не са ходили.
Лично моите наблюдения са,че не е възможно да няма конфликти,да не кажа войни когато бедността и богатството са събрани незнайно защо под един покрив. Всеки от тях е прав за себе си,и не мога да искам едва свързващия двата края да мисли като милионер,или милионера като едва свързващ двата края.
Разказвам всичко това,защото според мен,именно все повече засилващите се контрасти са ниастина най-благодатната почва за революция или за преврат. Да си спомним за Краля Слънце, Мариа Антоанета, Николай Втори и т.н.
Дано хората се вслушат в думите Ви!
Светлана Тилкова - Алена Post author14.05.2013 at 17:56
Права си, че контрастите се засилват непрекъснато, но като върна времето назад, защото съм от хората, отраснали по тоталитарно време, си мисля, че ГЕРБ се опитаха да променят така България, че да изчезнат именно контрастите, но срещнаха отпор, защото ако има контрасти ще има за един повече, а за други нищо, но и това не се осъзнава и оценява.
Грешката е, че отново нямаше осъдени.
irina1000 18.05.2013 at 18:40
Да. Преди малко прочетох, че на 0,5 % от световното население се падат 35 % от парите на Земята.
valentinapavlova25 29.04.2013 at 19:56
Здравей Алена!Мисля,че за втори път или чета,или съм чула от теб,за нашия герб.Още тогава ти беше категорична,че герба ни,не ни носи нищо добро, а напротив ни обременява.Това може да е една от причините да се носим по течението,или по-точно да си стоим в блатото и да не вземем на сериозно живота си,като хора на една древна и прекрасна страна,нашата майка България.Аз вярвам ,че незримия свят ще ни подкрепи след,като си поправим,макар и късно,грешката в гласувания и приетия тогава, герб. И аз съм за свикване на Велико народно събрание.Имам чувството,че точно тогава“тапата“,която ни е запушила,ще се отпуши за да поеме, България и нейния народ, напред.Вярвам,че все повече хора се осъзнават и вече знаят,че живота ни в България зависи само и единствено от нас и от нашите избори,които правим.Държим в ръцете си нашия живот и живота на нашите деца и внуци и т.н. Държим живота и съществуването на държавата България,на нашата България.Нека всички да дадем своя принос за доброто на нас самите,да си дадем шанс за по-добър и щастлив живот в нашата България.
Благодаря ти от все сърце,Алена за всичко.В твоите статии чувствам ,твоята болка и огромно желание да ни помогнеш да видим и осъзнаем доста неща.
Благодаря ти още веднъж от сърце и очаквам с нетърпение следващите ти публикации!
С обич и уважение:Валя
Светлана Тилкова - Алена Post author14.05.2013 at 17:59
Благодаря ти за коментара!
За съжаление на този етап сме далеч от Велико народно събрание. И все пак може да се случи, за да се отървем поне от един гаф,този с герба, който вреди на цялата държава.
bramin 05.05.2013 at 14:01
Здравейте на всички читатели и Христос Воскресе.
Колкото и да се повтарям и друг път съм писал за уж „виртуалният“ план за унищожение на България наречен планът Ран-Ът.Уж всеки политик ни убеждава,че това е една измислица но като прочетем какво е написано в интернет за него и се върнем назад 23г. ще видим че това е самата истина.Нека вземем най-пресният пример за това.Мартин Карбовски направи материал в предаването си по този въпрос и веднага беше изместен в друга телевизия.В едно от предаванията на Венета Райкова,Николета Йорданова каза че вижда в София и големите градове машини колкото голяма стая,които излъчват вълни и тези вълни се използват от политиците за да промиват съзнанието на хората.Някои побързаха да я обвинят,че не е наред със сивото вещество но като човек занимаващ се с електроника смея да твърдя,че това е възможно.В ерата на демокрацията този метод се наричаше психотронно оръжие.С него се появява ефекта,които описва Алена където казва,че уж война няма а жертвите са като след война.Ако прочетете историята за създаването на микровълновите печки и уголемите това у-во ще видите,че това е реалност която може да бъде достъпна до всеки.За жалост държавата ни отдавна е продадена на парче от родните ни политици и днес сме само една територия,където живеят хора но няма държава.
Светлана Тилкова - Алена Post author14.05.2013 at 18:02
Да това е възможно, въпреки че не е точно както е казано и описано.
Начините са подобни, но други и съм наясно какви са, но нямам намерение да ги коментирам. Карбовски не се премести заради това предаване, но и това е без значение.
В момента е добре да мислим за България.
mihaiilo 07.05.2013 at 20:41
Символите и Бойко са впоследствие от егоизма и завистта на Българите.На Бойко шагреновата кожа се смали до размери не позволяващи участието в политиката ,а и той май го е страх да управлява.Явлението Бойко е следствие и патология на прехода.
Светлана Тилкова - Алена Post author14.05.2013 at 18:04
Много си жлъчен, Дали си струва?
дали скоро няма да ти е мъчно за явлението Борисов, защото ако приема това, което си написал, явлението Станишев, Костов и всички останали също са патология на прехода, защото той не е от 4 години, а от 24…
Кирил Атанасов 08.05.2013 at 11:33
След като прочетох данните наистина се депресирах, защото от тях се вижда накъде отива държавата заедно със всички етноси живеещи в нея.
Според мен има една много важна статистика колко депутати са били съдени и осъждани за корупция и докато тя не се промени няма да има никакво желание за промяна на другите данни.
Светлана Тилкова - Алена Post author14.05.2013 at 18:05
Прав си. Това написах по-горе, защото ако имаше осъдени, щяхме да сме правова и демократична държава.
mihaiilo 09.05.2013 at 18:09
Когато герб спечели писах и и стана това което стана.За всичко познах и напредъка по класацията за смъртността отидохме на 7-8,9 места по напред .само за това че си говорят сами не писах ,може би защото и аз си говоря.На вожда работниците които згазваха лука видях как ги потрошават и си казах тоя ще ни върне по времето на Атила.
герб-( групировка за експлоатация и разграбване на България )
И тогава ми пишеха минуси но Бойко работеше упорито да потвърди писаното
Светлана Тилкова - Алена Post author14.05.2013 at 18:06
Пак си жлъчен. Не се разболявай от негативни емоции.
mihaiilo 09.05.2013 at 18:16
Ако не се научим да обичаме БОГА .Или всичко съществуващо.Да бъдем толерантни ,към различните(да постъпва спрямо тях съобразно Вселенските закони)няма оправяне.
Светлана Тилкова - Алена Post author14.05.2013 at 18:07
НЯКОИ ОТ НАС ОБИЧАТ БОГА!
А ТИ ДАНО СИ ГЛАСУВАЛ, ЗАЩОТО И ТОВА Е ЧАСТ ОТ БОЖЕСТВЕНАТА ЗАРЪКА, НАЛИ?
sonya_sip 10.05.2013 at 23:18
уважаема г-жо Тилкова ,Алена аз ви разбрах идеално! явно не сме се напасли все още! Бог да ни пази!и дано повече разум да има ….!
Светлана Тилкова - Алена Post author14.05.2013 at 18:08
Благодаря! Аз си пожелавам да сме повече оптимистите, които не критикуват заради лични пристрастия я мислят за родината си!
Екатерина Вълчанова 12.05.2013 at 21:52
Прогнозата за революция е вече реалност.
Светлана Тилкова - Алена Post author14.05.2013 at 18:09
Бог да ни пази!
Все още не е реалност, но ако продължаваме така, ако не се осъзнаем, ако не престанат агресивните нападки по медиите, които и днес не спират, ако някои политици не овладеят егото си, може и да стане факт!
irina1000 13.05.2013 at 15:13
Да,Алена позна още,че всички нови партии,колкото и да се напъват няма да успеят да влязат в парламента,както и окончателния крах на всички десни партии.Нямам търпение да прочета как Алена ще анализира тези изборни резултати.
Лека седмица на всички!
Светлана Тилкова - Алена Post author14.05.2013 at 18:11
Чакам само окончателните резултати, въпреки че прогнозите ми за номерата на бюлетините бяха категорични и не подлежат на коментар.
Само дето агресията на Станишев така и не спря, а омразата надхвърли позволените граници.
Екатерина Вълчанова 13.05.2013 at 18:32
Дааа, Алена позна 🙂
Аз очаквам не само анализа на изборните резултати, но и да научим какво ни чака нас обикновените хорица останали в нашата мила татковина.
Светлана Тилкова - Алена Post author14.05.2013 at 18:12
Ще имате прогнозата ми, имайте малко търпение!
И аз искам да я направя и съм също така любопитна като всички вас.
Ана 13.05.2013 at 19:15
🙂 Има един виц, за казаните в ада и дяволите, които пазят грешниците в казаните!По пътя към един от казаните, грешник минавал покрай казана с германците, там имало дявол, който пази, да не би да излезе някой от казана. По пътя минал и покрай казана на италианците, на американците, англичаните и на всички казани имало по един пазач да пази никой да не излезе. Минали и покрай един казан, който никой не го пази, грешника се обърнал към дявола, който го съпровожда и попитал, кои са тези и защо никой не ги пази? Дяволът отговорил, че това е казана на българите и никой не ги пази, защото те сами издърпват за краката на дъното, всеки който се опита за излезе от казана!
Ето това ни чака, действителността в нашата Татковина!
Светлана Тилкова - Алена Post author14.05.2013 at 18:13
Ще ми се да не познаем и двете за казана, защото ако се случи това, нищо добро не ни чака.
Кирил Атанасов 13.05.2013 at 19:49
Лично аз много се изненадах, че са само 4 партии в парламента, въпреки че бях чел прогнозата. Алена, много точни прогнози!
Като се замисля, че от тези 4 партии се иска да се разберът за премиер, министри и кабинети… си мисля, че прогнозата, че служебното правителство може да е за по-дълъг период отколкото предполагаме се потвърждава.
Светлана Тилкова - Алена Post author14.05.2013 at 18:14
Да ти кажа, май и аз искам да остане още служебното правителство, което си върши спокойно работата и не сее омраза и зараза чрез компромати.
Ще видим какво ще се случи.
Благодаря ти за коментара.
toni_stnd 16.05.2013 at 15:05
И тази прогноза е на път да се сбъдне – три партии искат касиране на изборите. А следващото народно събрание може и да е Велико 🙂
ДНЕВЕН ХОРОСКОП ЗА 25 СЕПТЕМВРИ 2022 г.
25 сеп. 2022 Коментарите са изключени за ДНЕВЕН ХОРОСКОП ЗА 25 СЕПТЕМВРИ 2022 г.
Отново избори по време на ретрограден...
12 сеп. 2022 Коментарите са изключени за Отново избори по време на ретрограден Меркурий
Ритуал за влюбване говори с мъртвите
03 сеп. 2022 Коментарите са изключени за Ритуал за влюбване говори с мъртвите
18 февр. 2013 42
Орешарски премиер? С колко ли ще...
13 май 2013 40
02 юни 2013 36
06 мар. 2013 34
пазиш си я в портмонето и не я харчиш, ако не се ...
А какво се прави с парата? Благодаря!...
Здравейте Алена как мога да се свържа с вас?Преди...
За корона вируса имам по-особено мнение, защото б...
Списание "Кармичният кръг", както и всички книги на Светлана Тилкова - Алена, може да намерите и в нашата ОНЛАЙН КНИЖАРНИЦА
За повече информация, ЦЪК ТУК
– за електронния вариант, ЦЪК ТУК
– за хартиения вариант, ЦЪК ТУК
За повече информация относно най-често задаваните въпроси от потребители на сайта, ЦЪК ТУК
София 1000, п.к. 113
Централен офис (онлайн магазин)
гр. София. ж.к. Лозенец, ул. Лозенска планина 1
+359 888 774 265
За връзка по имейл: ЦЪК ТУК
2019 "АРОС Груп" ООД. Всички права запазени.
Ние използваме бисквитки, за да ви дадем най-доброто изживяване на нашия уебсайт.
Можете да научите повече за това кои бисквитки използваме или да ги изключите в НАСТРОЙКИ.
Close GDPR Cookie Settings
Бисквитки на трети страни
Във връзка с Регламент (ЕС) 2016/679, е необходимо да декларирате съгласието си да събираме, обработваме и съхраняваме личните данни, които можете да подадете при използването на предоставените в интернет страницата на "Арос Груп" ООД услуги, в съответствие с нашата Политика за поверителност и за защита на личните данни, както и да приемете нашата Политика за  бисквитки (cookies), която е минимална и включва само бисквитки, нужни за основната функционалност на сайта, преди да можете да продължите.
Задължителните бисквитки трябва да бъдат активирани по всяко време, така че да можем да запазим вашите предпочитания за настройки на бисквитките.
Enable or Disable Cookies
Ако деактивирате тези бисквитки, няма да можем да запазим вашите предпочитания. Това означава, че всеки път, когато посещавате този уебсайт, ще трябва отново да активирате или деактивирате бисквитките.
Бисквитки на трети страни
Този уебсайт използва Google Анализ за събиране на анонимна информация, като например броя на посетителите на сайта и най-популярните страници.
Поддържането на тези бисквитки ни помага да подобрим нашия уебсайт.
Enable or Disable Cookies
Моля, първо разрешете строго необходимите бисквитки, за да можем да запазим вашите предпочитания.
Прочетете повече относно нашата Политика за бисквитките (cookies).
Включи всички Запази промените